Elmar Kõrv

Elmar Kõrv (12. juuli 1901 Torila, Kokora vald – 7. august 1964 Äksi) oli eesti vaimulik.

Kõrv sai gümnaasiumitunnistuse 1924. aastal Tartus eksamikomisjoni ees. Aastatel 1924–1927 ja 1932–1935 õppis ta Tartu Ülikooli usuteaduskonnas (aastal 1923 külastas loenguid vabakuulajana), aastatel 1927–1932 õppis ta õigusteaduskonnas majandust. Akadeemiliselt kuulus ta EÜS-i. 

Prooviaastal oli ta Järva-Peetri Püha Peetruse koguduses. Ordineeriti 27. detsembril 1936 õpetajaks.Konrad Veem. "Eesti vaba rahvakirik. Dokumentatsioon ja leksikon". EVR. Stockholm 1988

Ta oli aastatel 1937–1938 Rapla koguduse õpetaja Joosep Liivi isiklik adjunkt. Aastatel 1938–1951 oli ta Järva-Peetri Püha Peetruse koguduse õpetaja (valimistel 13. veebruaril 1938 sai ta 1465 poolt- ja 338 vastuhäält; vastaskandidaadid August Kobla 260 poolt- ja 1273 vastuhäält ning Martin Ots 195 poolt- ja 1189 vastuhäält."Järva-Peetri koguduse õpetajaks Elmar Kõrv". Rahvaleht nr 19, 14. veebruar 1938. Lk 4 

5. märtsil 1951 ta arreteeriti; ta viibis Karagandõ oblastis Kamõšlagis ja Irkutski oblastis Angarlagis. 6. juunil 1956 vabanes ta vangistusest. Aastatel 1956–1964 oli ta Äksi Andrease koguduse õpetaja.Album Academicum Universitatis Tartuensis 1918–1944. II kd. Lk 366

Ta on maetud Kodavere kalmistule."Õpetaja E. Kõrv suri südamehaigusse". Vaba Eesti Sõna nr 4, 28. jaanuar 1965. Lk 11

Isiklikku
Tema tütretütar on kirjanik Kerttu Rakke.

Viited

Välislingid
Album Academicum Universitatis Tartuensis 1918-1944
Eesti kommunismiohvrid 1940–1991

Kategooria:Järva-Peetri Püha Peetruse koguduse vaimulikud
Kategooria:Äksi Andrease koguduse vaimulikud
Kategooria:Eesti perekonnaseisuametnikud
Kategooria:Tartu Ülikooli usuteaduskonna vilistlased
Kategooria:Eesti Üliõpilaste Seltsi liikmed
Kategooria:Eesti represseeritud isikud
Kategooria:Kodavere kalmistule maetud
Kategooria:Sündinud 1901
Kategooria:Surnud 1964